**PALAUTA TÄMÄ LAPPU ALLEKIRJOITETTUNA SAAPUESSASI LEIRILLE! (Huoltajan kuittaus siitä, että hän on nähnyt ja lukenut tämän leirikirjeen)**

Me kaikki taidamme olla yhtä mieltä siitä, että kännykät ovat tämän päivän ihmisille varsin merkittäviä välineitä. Tämä on helppo ymmärtää, kun esim. vetäjänä mietin omaa elämääni ja pahimmillaan kolmeakin mukanani roikkuvaa kännykkää. Kännykät ovat nykyään niin monipuolisia viihdekeskuksia, että monelle tavanomaiset tietokoneetkin ovat jo jäämässä etäisiksi. Miksi siis erikseen nostan tämän kännykkäasian esille? Siksi, että viime vuosien aikana olen joutunut monesti puuttumaan nuorten välisiin, leireillä tai arkielämässä tapahtuneisiin kiusaamistouhuihin. Nimettömät viestit, chatit, whatsapp, instagram ja monet muut nykymedian mahdollistamat väylät ovat, ikävä kyllä, myös käteviä väyliä piikitellä toisille. Samoin nuo viestimet vievät esim. leirien nukkuma-ajasta helposti suuren osan, jos niiden äärellä ei malta asettua nukkumaan ajoissa. (Yörauhaa koskien leirikirjeessä on erillinen kappale kännyköistä.)

**Leirillä ollessamme tavoitteena on turvallinen ja viihtyisä leiriympäristö.** Tähän päästäksemme meidän on myös tiedostettava tämä erilaisten medioiden tuoma turvallisuuden ala. **Me emme tutki tai ”ratsaa” nuorten puhelimia!** Mutta jos leirin aikana tulee pientäkään vinkkausta tällaiseen kiusaamiseen, piikittelyyn tai härnäämiseen, niin me tulemme tuohon puuttumaan ja silloin yksi väylä on kännyköiden kerääminen pois kyseiseen juttuun osallistuneilta leiriläisiltä. Kännykät päätyvät tuolloin leiritoimistoon lukkojen taakse ja olemme yhteydessä leiriläisen kotiväkeen. Tiedän nuorten olevan viisaita ja fiksuja ja siksi uskon vakaasti, että tämä ennakkotieto menee heille perille niin lukemalla tämän, kuin myös siten, että te vanhemmatkin heille asiasta ystävällisesti mainitsette. Kiitos teille ja kiitos nuorille! ☺

Ystävällisin terveisin,

Alpo Syvänen

nuorisotyönohjaaja ja III-riparin vetäjä

Minä \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_:n huoltaja, olen lukenut tämän leirikirjeen ja hyväksynyt tämän paperin sisällön.

Viitasaarella \_\_\_ / \_\_\_ 2017

(allekirjoitus)